**0019**

**Құдай балаларының артықшылығы**

***Бұған дейін Менің атымнан еш нәрсе де сұраған жоқсыңдар. Енді сұраңдар да алыңдар! Сонда шексіз қуанышқа кенелесіңдер.***

***(Жохан 16:24)***

Исаның мінажат еткенін естіген шәкірттер, Оның мінажаттарының, олардың мінажаттарынан өзгеше екенін түсінді. Исаның мінажаттары шынайы, сенімді, жеке сипатта болып, қарапайым сөйлесу түрінде айтылғандықтан, шәкірттері дәл солай мінажат етуді үйренгілері келді. Сондықтан, олар Оған: “Ием, бізге мінажат етуді үйретші!” - деп өтінді. Сол үшін, Иса оларға «Көктегі Әкеміз» мінажатын үлгі етіп қалдырды.

Иса оларға мінажаттарын Құдайға «Көктегі Әкеміз» деп шақырып, бастауға үйреткен. Сіз естіген кейбір адамдардың мінажаттарынан айырмашылығы, Иса «Құдіретті, Мәңгі, Көрінбейтін, көк пен жердің Ұлы Жаратушысы ..» және тағы да басқа сын есімдерді қолдануға қатты мән берген жоқ. Мұның бәрі, әрине, Құдайды шынымен сипаттайтын сөздер, бірақ Иса тек «Әке» деген сөзді қолданды.

Иса бақта мінажат еткенде, сондай-ақ Пауыл мінажаттың табиғатын суреттегенде, екеуі де, «Әке» сөзіне, арамейлік «Авва» сөзін қолданған. Киелі кітап аудармаларының көпшілігі, сол кезде өте кең таралған бұл сөздің дәл аудармасын беруге тырыспайды. Соған қарамастан, біз оның қалай қолданылғанын түсінетін болсақ, бұл біздің Әкемізбен қандай қарым-қатынаста бола алатынымызды айғақтайды. Грек тіліне «әке» сөзі «патер» деп аударылады, біз оны «Көктегі Әкеміз» мінажатында кездестіреміз. Егер сіз ата-анаңызды біреумен таныстырған болсаңыз, онда сіз оларға деген құрметіңізді: «Бұл менің әкем, ал бұл менің анам..» - деп білдерсіз.

Бірақ, үйге қайтып келіп, ата-аныңызбен оңашада қалғанда, сіз әкеңізді жай ғана «папа» деп атайсыз. Бұл сөз жылы қарым-қатынас пен сүйіспеншілікті білдіреді. Бұл Құдай баласының Әкесіне айтқан мінажатында қолданылған арамей сөзінің баламасы.

Бұл туралы ойыңыз қалай? Сіз бен Құдай араларыңызда осындай қарым-қатынас бар ма? Сіз, мүмкін: «Бірақ, Құдаймен осындай қарым-қатынаста тұруға болады ма? Бұл дөрекі болып көрінбейді ме?» - деп ойлауыңыз мүмкін. Жоқ, бұл Әкесінің Өз ұлына берген үлкен мәртебесі. Көктегі Әкемізбен қарым-қатынасымыздың арқасында біз Онымен бірге бола аламыз.

Қорытындылай келе, тағы бір ойды айтып кетейін. Әкеңіз сізді өзіңізден де жақсы біледі. Ол сіздің жүрегіңіздің қажеттіліктерін түсінеді. Матай Исаның мына сөздерін жазды: «Себебі көктегі Әкелерің өздерің сұрамай тұрып-ақ, сендерге не керек екенін біледі.» (Матай 6:8)

Олай болса, неліктен мінажат ету керек? Егер Құдай менің сезімдерім мен мұқтаждықтарымды білетін болса, онда неге Оған оларды айту керек? Киелі Кітап бұл сұраққа былай жауап береді: «Бұған дейін Менің атымнан еш нәрсе де сұраған жоқсыңдар. Енді сұраңдар да алыңдар! Сонда шексіз қуанышқа кенелесіңдер.» (Жохан 16:24)